Airai

Airai ligger på sørkysten på Babeldaob-øya, og er den nest mest befolkede delstaten i Palau. Her ligger øyas hovedflyplass, og delstaten er tilknyttet øya Koror med bro.

Staten har et areal på 44 km². I 2015 hadde Airai 2455 innbyggere.

Airai er også navnet på delstatens største by, med en befolkning på 920 (2004). Byen Airai er den største byen på Palau som ikke ligger i delstaten Koror.

Airai er mest bemerkelsesverdig for sin bai (møteplass for menn), den eldste som eksisterer (200 år gammel).

Referanser 

Palaus delstater